A BIZOTTSÁG HATÁROZATA
(2009. július 22.)
az állatbetegségek és zoonózisok felszámolására és figyelemmel kísérésére irányuló egyes 2009. évi módosított programok jóváhagyásáról, valamint a 2008/897/EK határozatnak az egyes tagállamoknak a határozattal jóváhagyott programokhoz nyújtott közösségi pénzügyi hozzájárulás tekintetében történő módosításáról
(az értesítés a C(2009) 5475. számú dokumentummal történt)
(2009/560/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 24. cikke (5) és (6) bekezdésére és 25. cikkének (1) és (2) bekezdésére,
mivel:
(1)
A 90/424/EGK határozat megállapítja az állatbetegségek és zoonózisok felszámolására, az ellenük való védekezésre és figyelemmel kísérésükre irányuló programokhoz való közösségi pénzügyi hozzájárulást szabályozó eljárásokat.
(2)
A tagállamok által 2009-re és az azt követő évekre benyújtott, egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló éves és többéves programok, valamint az azokhoz nyújtott közösségi pénzügyi hozzájárulás jóváhagyásáról szóló, 2008. november 28-i 2008/897/EK bizottsági határozat (2) jóváhagy egyes nemzeti programokat, és a tagállamok által benyújtott minden egyes programra vonatkozóan meghatározza a közösségi pénzügyi hozzájárulás mértékét és maximális összegét.
(3)
Belgium, Dánia, Írország, Spanyolország, Franciaország, Lettország, Litvánia, Hollandia, Portugália és Finnország módosított programot nyújtott be a kéknyelv-betegség felszámolására és figyelemmel kísérésére.
(4)
A Bizottság mind állat-egészségügyi, mind pénzügyi szempontból megvizsgálta az említett módosított programokat. Megállapítást nyert, hogy a programok megfelelnek a vonatkozó közösségi állat-egészségügyi jogszabályoknak, különösen az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló nemzeti programokra vonatkozó közösségi szempontok megállapításáról szóló, 2008. április 25-i 2008/341/EK bizottsági határozatban (3) rögzítetett kritériumoknak. Ezért ezeket a módosított programokat jóvá kell hagyni.
(5)
Dánia, Spanyolország, Olaszország, Luxemburg, Hollandia, Portugália, Finnország és az Egyesült Királyság módosított programot nyújtott be a fertőző szivacsos agyvelőbántalom (TSE) figyelemmel kísérésére.
(6)
A Bizottság mind állat-egészségügyi, mind pénzügyi szempontból megvizsgálta az említett módosított programokat. Megállapítást nyert, hogy a programok megfelelnek a vonatkozó közösségi állat-egészségügyi jogszabályoknak, különösen a 2008/341/EK határozatban lefektetett kritériumoknak. Ezért ezeket a módosított programokat jóvá kell hagyni.
(7)
A tagállamok által 2008-ra és az azt követő évekre benyújtott, egyes állatbetegségek és zoonózisok felszámolására, ellenőrzésére és figyelemmel kísérésére irányuló éves és többéves nemzeti programok, valamint az azokhoz nyújtott közösségi pénzügyi hozzájárulás jóváhagyásáról szóló 2007. november 30-i 2007/782/EK bizottsági határozat (4) Szlovénia számára jóváhagyott egy többéves programot a veszettség felszámolására. A program második évét a 2008/897/EK határozat hagyta jóvá.
(8)
Szlovénia módosított változatot nyújtott be a veszettség felszámolására irányuló többéves program második évére. A Bizottság mind állat-egészségügyi, mind pénzügyi szempontból megvizsgálta az említett módosított programot. Megállapítást nyert, hogy a program megfelel a vonatkozó közösségi állat-egészségügyi jogszabályoknak, különösen a 2008/341/EK határozatban lefektetett kritériumoknak. Ezért ezt a módosított programot jóvá kell hagyni.
(9)
A 2008/897/EK határozat által jóváhagyott, a kéknyelv-betegség felszámolására és figyelemmel kísérésére hivatott nemzeti programok magukban foglalták a betegség elleni védőoltás 2009-es kampányát. Mindazonáltal a közösségi pénzügyi hozzájárulásra jogosult költségek között nem szerepeltek a védőoltás beadásának költségei.
(10)
Az érintett tagállamokban fennálló járványügyi helyzetre való tekintettel a védőoltás beadásának költségeinek szerepelniük kell a közösségi pénzügyi hozzájárulásra jogosult költségek között. Ezért az említett tagállamokban a 2008/897/EK határozat által jóváhagyott, a kéknyelv-betegség felszámolására és figyelemmel kísérésére irányuló programok finanszírozásához további pénzösszegeket kell elkülöníteni.
(11)
A nemrég a 103/2009/EK bizottsági rendelettel (5) módosított, az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendelet (6) szigorúbb szabályokat fektet le a klasszikus surlókórral fertőzött tejtermelő állományok számára.
(12)
2009. március 18-án Ciprus a 999/2001/EK rendeletnek a fent említett legutóbbi módosításához igazodva új többéves programot nyújtott be a surlókór figyelemmel kísérésére és felszámolására. A program az említett tagállamban a 2008/897/EK határozat által jóváhagyott, a surlókór felszámolására irányuló 2009-es program helyébe lép.
(13)
E kivételes helyzetre való tekintettel a programban Ciprus a surlókórral fertőzött állatok leselejtezési költségének 50 %-át meghaladó pénzügyi hozzájárulást kérvényezett. A Bizottság mind állat-egészségügyi, mind pénzügyi szempontból megvizsgálta az említett programot. Megállapítást nyert, hogy a program megfelel a vonatkozó közösségi állat-egészségügyi jogszabályoknak, különösen a 2008/341/EK határozatban lefektetett kritériumoknak. Ezért ezt a programot jóvá kell hagyni.
(14)
Mivel a ciprusi juh- és kecskeállományok igen nagy arányban fertőzöttek surlókórral, a vonatkozó közösségi jogszabályok betartása érdekében Ciprus rövid idő alatt kivételesen nagy számú állatot köteles leselejtezni.
(15)
E kivételes helyzetre való tekintettel a kérdéses tagállamban a surlókór figyelemmel kísérésére és felszámolására irányuló programhoz magasabb összegű közösségi hozzájárulást kell juttatni. Ezenkívül a program végrehajtására külön alkalmazott személyzet költségeit, valamint a tetemek megsemmisítésének költségeit fel kell venni a program közösségi támogatásra jogosult költségei közé.
(16)
A módosított programok e határozat általi jóváhagyása befolyásolja a 2008/897/EK határozat által jóváhagyott programokhoz szükséges összeget. Az egyes programokhoz nyújtott közösségi pénzügyi hozzájárulás maximumát ennek megfelelően módosítani kell.
(17)
A 2008/897/EK határozatot ezért ennek megfelelően módosítani kell.
(18)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A Bizottság a 2009. január 1-jétől2009. december 31-ig terjedő időszakra jóváhagyja a Belgium által 2009. január 29-én, a Dánia által 2009. április 20-án, az Írország által 2009. február 16-án, a Spanyolország által 2009. március 6-án, a Franciaország által 2009. február 2-án, a Hollandia által 2008. december 8-án, a Lettország által 2009. február 20-án, a Litvánia által 2009. február 20-án, a Portugália által 2009. február 20-án és a Finnország által 2009. január 7-én benyújtott, a kéknyelv-betegség figyelemmel kísérésére és felszámolására irányuló módosított programot.
2. cikk
A Bizottság a 2009. január 1-jétől2009. december 31-ig terjedő időszakra jóváhagyja a Dánia által 2009. március 18-án, a Spanyolország által 2009. április 7-én, az Olaszország által 2009. január 29-én, a Luxemburg által 2009. március 16-án, a Hollandia által 2009. február 20-án, a Portugália által 2009. március 4-én, a Finnország által 2009. február 27-én és az Egyesült Királyság által 2009. január 26-án benyújtott, a fertőző szivacsos agyvelőbántalmak figyelemmel kísérésére szolgáló módosított programot.
3. cikk
A Bizottság a 2009. január 1-jétől2009. december 31-ig terjedő időszakra jóváhagyja a Szlovénia által 2009. április 23-án a veszettség felszámolására benyújtott többéves program módosított második évét.
4. cikk
A 2008/897/EK határozat az alábbiak szerint módosul:
1.
A 4. cikk (2) és (3) bekezdése helyébe a következő szöveg lép:
„(2) Az (1) bekezdésben említett egyes tagállamoknak a védőoltás költségeihez, a virológiai, szerológiai és entomológiai megfigyeléshez szükséges laboratóriumi vizsgálatok elvégzésének költségeihez, valamint a csapdák és az oltóanyag beszerzéséhez nyújtott közösségi pénzügyi hozzájárulás a tagállamoknál felmerülő költségek 50 %-át teszi ki, és nem haladhatja meg az alábbi összegeket:
a)
Belgium esetében 4 450 000 EUR;
b)
Bulgária esetében 5 000 EUR;
c)
a Cseh Köztársaság esetében 2 350 000 EUR;
d)
Dánia esetében 50 000 EUR;
e)
Németország esetében 15 700 000 EUR;
f)
Észtország esetében 180 000 EUR;
g)
Írország esetében 800 000 EUR;
h)
Görögország esetében 50 000 EUR;
i)
Spanyolország esetében 21 000 000 EUR;
j)
Franciaország esetében 57 000 000 EUR;
k)
Olaszország esetében 3 000 000 EUR;
l)
Lettország esetében 460 000 EUR;
m)
Litvánia esetében 0 EUR;
n)
Luxemburg esetében 510 000 EUR;
o)
Magyarország esetében 1 400 000 EUR;
p)
Málta esetében 5 000 EUR;
q)
Hollandia esetében 50 000 EUR;
r)
Ausztria esetében 3 350 000 EUR;
s)
Lengyelország esetében 500 000 EUR;
t)
Portugália esetében 5 300 000 EUR;
u)
Románia esetében 250 000 EUR;
v)
Szlovénia esetében 910 000 EUR;
w)
Finnország esetében 820 000 EUR;
x)
Svédország esetében 1 550 000 EUR.
(3) Az (1) bekezdésben említett programok tekintetében a tagállamok számára megtérítendő költségek maximális összege átlagosan nem haladhatja meg az alábbiakat:
a)
ELISA-próbára vizsgálatonként 2,5 EUR;
b)
PCR-tesztre vizsgálatonként 10 EUR;
c)
monovalens vakcina beszerzésére 0,3 EUR adagonként;
d)
bivalens vakcina beszerzésére 0,45 EUR adagonként;
e)
a szarvasmarhák védőoltásának beadására beoltott állatonként 1,50 EUR, függetlenül a felhasznált oltóanyag-adagok számától és típusától;
f)
a juh- és kecskefélék védőoltásának beadására beoltott állatonként 0,75 EUR, függetlenül a felhasznált oltóanyag-adagok számától és típusától.”
2.
A 9. cikk (2) bekezdésének (1) pontjában az „1 800 000 EUR” összeg helyébe „50 000 EUR” lép.
3.
A 13. cikk (2) bekezdésének e) pontjában a „370 000 EUR” összeg helyébe „530 000 EUR” lép.
4.
A szöveg a következő 15a. cikkel egészül ki:
„15a. cikk
Surlókór
(1) A Bizottság a 2009. január 1-jétől2010. december 31-ig terjedő időszakra jóváhagyja a Ciprus által 2009. március 18-án benyújtott, a surlókór figyelemmel kísérésére és felszámolására irányuló többéves programot.
(2) A közösségi pénzügyi hozzájárulás mértéke a következő:
a)
gyorstesztekre és elsődleges molekuláris tesztekre a Ciprus számára felmerülő költségek 100 %-a;
b)
a surlókór figyelemmel kísérésére és felszámolására irányuló programmal összhangban a kiselejtezett és megsemmisített állatok értékéért a tulajdonosoknak fizetendő kárpótlás fedezéséből Ciprusra háruló költségek 75 %-a;
c)
a következő költségek 50 %-a:
i.
genotípus-vizsgálatok;
ii.
az állatok eutanáziájához használt készítmények beszerzése;
iii.
a program végrehajtására külön alkalmazott személyzet;
iv.
a tetemek megsemmisítése.
(3) Az (1) bekezdésben említett program tekintetében a Ciprus számára megtérítendő költségek maximális összege átlagosan nem haladhatja meg az alábbiakat:
a)
a 999/2001/EK rendelet III. melléklete A fejezetének II. részében említett juh- és kecskeféléken végzett vizsgálatok esetében vizsgálatonként 30 EUR;
b)
a 999/2001/EK rendelet X. mellékletének C. fejezete 3.2. bekezdése c) pontjának i. alpontjában említett diszkriminatív immunoblot-eljárással végzett elsődleges molekuláris vizsgálatokra vizsgálatonként 175 EUR;
c)
genotípus-vizsgálatokra vizsgálatonként 10 EUR;
d)
a leselejtezett juhokra és kecskékre állatonként 100 EUR.
(4) A 2009-re lekötött összeg 5 400 000 EUR.
(5) A 2010-ben lekötendő összegről a program 2009-ben történő végrehajtásának függvényében döntenek.”
5. cikk
Ennek a határozatnak a tagállamok a címzettjei.
Kelt Brüsszelben, 2009. július 22-én.